PRITARTA

 Šilutės rajono savivaldybės tarybos

 2018 m. vasario 20 d.

 sprendimu Nr. T1-908

**ŠILUTĖS LOPŠELIO-DARŽELIO „ŽIBUTĖ“**

**DIREKTORIAUS 2017 M. VEIKLOS ATASKAITA**

**I SKYRIUS**

**BENDRA INFORMACIJA**

1.1. Šilutės lopšelis-darželis „Žibutė“ - biudžetinė neformaliojo ugdymo įstaiga. Adresas: Cintjoniškių g. 3, LT-99128 Šilutė, telefonas: (8 441) 62254; el. paštas: silutezibute@gmail.com, interneto svetainė: <http://www.silutezibute.lt>

 2017 m. buvo įsteigtos dvi naujos (1 lopšelio ir 1 darželio) grupės. Vidutinis sąrašinis vaikų skaičius buvo 161 vaikai. Lopšelyje-darželyje veikė 11 grupių.Iš jų:4 - lopšelio grupės,2 - priešmokyklinės grupės, 1 - mišri logopedinė (vaikams, turintiems specialiųjų ugdymo/si poreikių - kalbos ir kalbėjimo sutrikimų) grupė, 4 - ikimokyklinės grupės (viena iš jų dirbanti pagal Valdorfo pedagogikos ir psichologijos metodiką).

 Lopšelyje-darželyje „Žibutė“ vykdomos ikimokyklinio, priešmokyklinio ugdymo/si programos. Sudarytos sąlygos kokybiškam vaikų ugdymui/si, formuoti ugdytiniams saugios ir sveikos gyvensenos įgūdžius. Nuo 1997 m. darželis yra yra ikimokyklinių įstaigų darbuotojų asociacijos „Sveikatos želmenėliai“ narys, nuo 2001 m. - įtrauktas į sveikatą stiprinančių mokyklų tinklą, nuo 2010 m. Vaikų ir jaunimo Olimpinio ugdymo šalies mokyklose dalyvis.

1.2. Dirbo 25 pedagogai.Teikėme švietimo pagalbą šeimai - logopedų, judesio korekcijos mokytojo, socialinio pedagogo, psichologo paslaugas.

1.3. Įstaigos direktorė - Raimonda Jaruškevičienė, atestuota II vadybinei kvalifikacijos kategorijai. Vadybinis darbo stažas – 26 metai.

**II SKYRIUS**

**PRIORITETAI, JŲ ĮGYVENDINIMAS**

Lopšelio-darželio „Žibutė“direktorius siekė įgyvendinamų ugdymo programų atnaujinimo, kokybiškos edukacinės veiklos rezultatų, numatytų tikslų, uždavinių įgyvendinimo, sąlygų vaikų socialiniam ir psichologiniam saugumui užtikrinimo, dokumentų rengimo kokybės gerinimo, sumanaus ir taupaus turimų išteklių naudojimo. Skatino kokybiškai planuoti, nuolat vertinti ir analizuoti veiklą, kurti kolegialius, partneriškus santykius ir jų plėtrą įstaigoje ir socialinėje aplinkoje. Skatino darbuotojus nuolatinam ir sistemingam mokymuisi.

Sėkmingai vykdyti viešieji pirkimai. Planingai ir nuosekliai vertinta įstaigos veikla, vadovautasi veiksminga vadyba, tinkamais ir laiku priimamais sprendimais. Sudarytos sąlygos savivaldos veiklai, atnaujinta edukacinė vidaus ir lauko aplinka ugdytinių poreikiams tenkinti.

Strateginiame plane 2017-2019 metams numatytas veiklos tikslas - teikti kokybiškas bendrojo lavinimo paslaugas. Šiam tikslui pasiekti, 2017 metų veiklos programai įgyvendinti, bendru susitarimu išsikeltas įstaigos veiklos tikslas - sudaryti kuo palankesnes sąlygas vaiko vidinių galių plėtotei ir saviraiškai, padėti šeimai ugdyti sveiką, laisvą, kūrybingą ir laimingą asmenybę, numatytos priemonės trijų uždavinių įgyvendinimui.

 Buvo susitarta prioritetais pasirinkti:

 2.1. ugdymo kokybės gerinimą;

 2.2. vaikų sveikatos stiprinimo ir saugumo užtikrinimą;

 2.3. bendruomenės mikroklimato gerinimą.

Įgyvendinant 2017 metų įstaigos veiklos planą, buvo siekiama užtikrinti švietimo paslaugų įvairovę ir kokybę, kurti saugią ir sveiką ugdymosi aplinką, turtinti įstaigos materialinę bazę.

2017 m. lopšelis-darželis „Žibutė“dirbo pagal:

1. 2016 metais atnaujintą, pagal vaikų pažangos ir pasiekimų aprašą parengtą, Ikimokyklinio ugdymo programą „Vaikystės pieva“, kurios tikslas - atsižvelgiant į ugdymo kaitos tendencijas, sudaryti kuo palankesnes sąlygas vaiko vidinių galių plėtotei ir saviraiškai, padėti šeimai ugdyti sveiką, laisvą, kūrybingą ir laimingą asmenybę. Padėti vaikui išsiugdyti savarankiškumo, sveikos gyvensenos, pozityvaus bendravimo su bendraamžiais ir suaugusiais, aplinkos ir savo šalies pažinimo pradmenis.

2. „Bendrąją Priešmokyklinio ugdymo/si programą“. Jos tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis,

užtikrinti optimalią vaiko raidą, padėti pasirengti mokytis pagal pradinio ugdymo programą.

 3. Sveikatos stiprinimo programą 2014-2018 metams. Tikslas – ugdyti sveikos ir saugios gyvensenos nuostatas, tenkinti vaikų gebėjimų poreikius, palaikyti fizinį aktyvumą.

 Prioritetus, tikslus ir uždavinius įgyvendinome. Darbas vyko kryptingai, sistemingai. Darbuotojai buvo sutelkti bendradarbiavimui, komandiniam darbui, saviraiškai gerinant įstaigos mikroklimatą. Bendruomenės nariams sudaryta galimybė aktyviai dalyvauti lopšelio-darželio gyvenime, siūlyti idėjas, rengti strateginį, metinį veiklos planus.

 Puoselėjome įstaigos tradicijas, bendradarbiavome su darželio bendruomene, socialiniais partneriais siekdami pagerinti įstaigos įvaizdį, formuoti įstaigos kultūrą. Pedagogai įgijo žinių ir gebėjimų kvalifikacijos tobulinimo renginiuose, dalinosi gerąja darbo patirtimi rajone, respublikoje, dirbo atsakingai, kūrybingai ir kompetentingai. Naujausia informacija apie įstaigos veiklą, įvykusius renginius, įgyvendinamus ir vykdomus projektus ir kt. pateikiama nuolat atnaujinamojoje įstaigos internetinėje svetainėje.

Didelis dėmesys skirtas vaikų, turinčių specialiųjų ugdymo/si poreikių (kalbos ir kalbėjimo sutrikimų), ugdymui, socializacijai. 2017 metais lopšelyje-darželyje ugdyta 20 specialiųjų ugdymo/si poreikių vaikų: iš jų 15 vaikų su dideliais specialiaisiais poreikiais, (10 vaikų yra sulėtėjusi raida, 2 vaikams sulėtėjusi raida ir kompleksiniai sutrikimai, o 3 vaikams aktyvumo ir dėmesio sutrikimai), 1 vaikas turi vidutinį sutrikimą, ir 4 vaikai nedidelius sutrikimus. Vaikams, turintiems kompleksinius sutrikimus, yra nustatyta ir autizmo požymių, Dauno sindromas. Du vaikai ugdomi pagal individualizuotas (pritaikytas) ikimokyklinio ugdymo programas, vienas - pagal individualizuotą (pritaikytą) priešmokyklinio ugdymo programą. Visi specialiųjų poreikių vaikai gavo atitinkamą socialinio pedagogo, logopedo, judesio korekcijos mokytojo pagalbą, patenkino saviraiškos poreikius. Teikėme logopedo paslaugas Šilutės lopšelių-darželių „Gintarėlis“, „Žvaigždutė“, „Raudonkepuraitė“ 44 priešmokyklinio amžiaus vaikams.

Vaiko gerovės komisija (VGK) teikė efektyvią, sisteminę pagalbą vaikui, šeimai. Buvo organizuojamas ir koordinuojamas prevencinis darbas, atsižvelgiant į individualius ugdytinių poreikius, kuriama vaikui saugi ir palanki ugdymosi aplinka, atliktas specialiųjų ugdymosi poreikių įvertinimas. Surengtos konsultacijos tėvams vaikų ugdymo, lankomumo, kalbos ir elgesio sutrikimų klausimais.

Buvo gauta pedagogų nusiskundimų dėl vaikų, turinčių elgesio sutrikimų ugdymo. Tėvų sutikimu 1 vaiką nutarta siųsti į Švietimo pagalbos tarnybą (ŠPT) dėl specialiųjų ugdymos/si poreikių nustatymo.

Visi vaikai padarė pažangą, atitinkančią jų amžių ir gebėjimus. Mokyklai subrandinti ir išleisti 34 ugdytiniai. Taikėme netradicinius ugdymo metodus, naujas informacines technologijas, atsižvelgėme į individualias psichines ir fizines vaikų galias. Palaikėme ir puoselėjome Valdorfo pedagogikos metodiką taikančios grupės idėjas, sklaidą. Savo darbe siekėme ugdymo kokybės, analizavome ugdymo rezultatus. Vertinant ugdytinių pasiekimus taikėme naują ikimokyklinio amžiaus vaikų pažangos ir pasiekimų tvarkos aprašą. Vaikai įgijo savo amžių atitinkančius įgūdžius ir gebėjimus. Apie vaikų pasiekimus informavome tėvus.

Grupių sveikatingumo projektai skatino visus bendruomenės narius domėtis sveikata, vaikų sveikos gyvensenos formavimui ir sveikatos stiprinimui, papročiais. Jie praplėtė ugdytinių ir jų tėvų akiratį, skatino vaikų saviraišką. Projektų temas integravome į ugdomąją veiklą, renginius, šventes, išvykas. Sveikos gyvensenos projektai apėmė platų sveikos gyvensenos spektrą: mitybą, higieninius įgūdžius, sportą, prasmingą laisvalaikį, grūdinimą, gydomąją pedagogiką.

 **Įstaigoje organizuota:**

 Psichologo paskaitos bendruomenei (pedagogams ir tėvams).

  **Naujovės:**

1.Darbas su interaktyvia lenta visų amžiaus grupių vaikams.

1. Darbas su smėlio stalais priešmokyklinėse ir logopedinėje grupėse.
2. Įrengta mažojo futbolo aikštelė.
3. Įrengtos lopšelio-darželio vaizdo stebėjimo kameros.

 **Pokyčiai:**

 1. Atnaujintos lauko žaidimų aikštelės.

 2. Atnaujinti grupių vaikų ir žaislų baldai.

 3. Sporto salė papildyta nauju inventoriumi.

**III SKYRIUS**

**RYŠIAI SU SOCIALINIAIS PARTNERIAIS IR VIETOS BENDRUOMENE**

 3.1. Į metinės veiklos programos įgyvendinimą aktyviai įsijungė socialiniai partneriai:

Šilutės F. Bajoraičio viešosios bibliotekos vaikų literatūros skyrius „Labas rytas“,Lietuvos ir Šilutės Valdorfo asociacijos, Šilutės lopšelis-darželis „Pušelė“; Šilutės meno mokykla, Panevėžio lopšelis-darželis „Žibutė“,Šilutės Švietimo pagalbos tarnyba (ŠPT), Šilutės seniūnija, Šilutės visuomenės sveikatos biuras.

3.2. Vaikų sveikatos palaikymui ir stiprinimui įgyvendinti trumpalaikiai ir ilgalaikiai sveikatingumo projektai.

**IV SKYRIUS**

**KADRŲ POLITIKA**

Darbuotojų etatų skaičius neviršija savivaldybės tarybos nustatyto leistino etatų skaičiaus. Patvirtinti 44,17 etato. Dirbo 45 darbuotojai.Iš jų - 22 pedagogai ir 23 aptarnaujantis personalas.

|  |  |  |  |
| --- | --- | --- | --- |
| Vadovai | Auklėtojai, muzikos mokytojas | Švietimo pagalbos specialistai | Kiti darbuotojai |
| Skaičius | Etatai | Skaičius | Etatai | Skaičius | Etatai | Skaičius | Etatai |
| 2 | 2,00 | 16 | 16,17 | 4 | 4,00 | 23 | 22 |

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Pareigybė | Kiekis (specialistai) | Vyresniojiauklėtoja  | Auklėtoja metodininkė |  Neatestuota | Pensininkai |
| 1234567 | DirektoriusPavad. ugdymuiAuklėtojasMuzikos mokytojasSocialinis pedagog.LogopedaiJudesio korekcijos mokytojas | 1 2 vadyb. kat.1 3 vadyb. kat.151121 | 81 | 311 | 411 | 2 |
| **Iš viso:** | **22** | **9** | **5** | **6** | **2** |

**V SKYRIUS**

**2017 M. METŲ PASIEKIMAI, LAIMĖJIMAI. DALYVAVOME:**

**Respublikiniuose projektuose:**

1. Respublikinio ikimokyklinių įstaigų darbuotojų asociacijos „Sveikatos želmenėliai“ tyrime „Sveikos gyvensenos vidaus auditas“.

2. Lietuvos olimpinio komiteto „Judėjimo savaitė“, „Mankšta-kaip smagus žaidimas“.

3. Lietuvos tarptautinio olimpinio komiteto (LTOK) projekte „Olimpinę ugnelę į kiekvieno širdelę“, gautas finansavimas (100 Eur.)

4. Lietuvos futbolo federacijos - „Užauginkime Ronaldo Lietuvai“- (futbolo aikštelės danga. Vertė 510,00 Eur.).

5. Respublikiniame ikimokyklinio ugdymo kūno kultūros pedagogų asociacijos projekte „Mažųjų olimpiada 2016“ – finalininkai.

6. „Žalioji palangė“ (padėka).

**Festivaliuose, šventėse, akcijose:**

Respublikiniuose:

1. Akcijoje Sausio 13-osios Laisvės gynėjų dienos paminėjimui „Atmintis gyva, nes liudija“.

2. Mes rūšiuojame – baterijos ir elektroninės atliekos.

3. Akcijoje vaikų gynimo dienai „Taikos glėbys“.

4. Iniciatyvoje „Tolerancijos diena“.

5. Kampanijoje „Be patyčių“.

Rajoninėse:

1. Priešmokyklinukų šventė „Aš šauniausias iš visų į mokyklą išeinu“.

2. Vaikų popietė „Smalsučių atradimai“.

3. Vaikų etnokultūrinė šventė „Švents Martyns staldelius užsklend“.

**Pranešimai respublikinėse konferencijose:**

1. „Judesio korekcijos poveikis motorinei raidai“ – organizavo Klaipėdos pedagogų švietimo ir kultūros centras (PŠKC).

2. „Judėti galima įvairioje aplinkoje“ – organizavo Panevėžio pedagogų švietimo centras.

3. „Šiuolaikinė kūno kultūra ikimokyklinio ugdymo įstaigoje-laikmečio iššūkiai“ - Klaipėdos PŠKC.

**Įstaigoje organizavome:**

1.Sveikatingumo savaitę „Vėjas švilpia, rogės lekia“.

2. Viktoriną „Gripas ar peršalimas“ (su Šilutės visuomenės sveikatos biuru).

3. Vasario 16-osios minėjimą „Mes savo krašto mažieji piliečiai“.

4. Lašinių dieną.

5. Užgavėnes.

6. Šv. Mykolas. Rudens padėkos dieną.

7. Žibintų šventę.

8. Visų lopšelio-darželio grupių trumpalaikius ar tęstinius sveikatingumo projektus.

**VI SKYRIUS**

**DALYVAUJAME**

**Europos sąjungos finansuojamose akcijose:** „Pienas vaikams“, „Vaisių vartojimo skatinimas švietimo įstaigose“.

**VII SKYRIUS**

**LĖŠOS. MOKINIO KREPŠELIO IR KITŲ LĖŠŲ PANAUDOJIMAS 2017 M.**

|  |  |  |  |
| --- | --- | --- | --- |
| Eil.Nr. | Lėšų pavadinimas ir straipsniai | Skirta | Panaudota |
| **1**. | **Mokinio krepšelio lėšos** |  |  |
| 1.1 | Darbo užmokestis | 103600 | 103600 |
| 1.2 | Sodra | 31400 | 31400 |
| 1.3 | Ugdymo priemonės:Sekcijos žaislams | 2012 | 2012 |
| 1.4 | Kvalifikacijos kėlimas | 588 | 588 |
| 1.5 | Kitos paslaugos | 800 | 800 |
|  | **Iš viso:** | **138400** | **138400** |
| **2.** | **Savarankiškų funkcijų lėšos** |  |  |
| 2.1 | Darbo užmokestis | 196200 | 196200 |
| 2.2 | Sodra | 59660 | 59660 |
| 2.3 | Mityba | 4000 | 4000 |
| 2.4 | Medikamentai | 264 | 264 |
| 2.5 | Ryšių paslaugos | 343 | 434 |
| 2.6 | Kvalifikacijos kėlimas | 833 | 833 |
| 2.7 | Komunalinės paslaugos | 28900 | 28900 |
| 2.8 | Kitos paslaugos | 1372 | 1372 |
| 2.9 | Kitos prekės | 2788 | 2788 |
|  | **Iš viso:** | **294360** | **294360** |
| **3.** | **Paramos lėšos (GPM-2 proc.)** |  |  |
| 3.1 | Ugdymo priemonės | 827 | 827 |
| 3.2 | Spaudiniai  | 96 | 96 |
| 3.3 | Kitos paslaugos | 648 | 648 |
|  | **Iš viso:** | **1571** | **1571** |
| **4.** | **Specialiųjų programų lėšos (Tėvų mokesčiai)** |  |  |
| 4.1 | Mityba | 40780 | 40780 |
| 4.2 | Kitos prekės | 6161 | 6161 |
| 4,3 | Komunalinės paslaugos | 292 | 292 |
|  | **Iš viso:** | **47233** | **47233** |
| **5.** | **Deleguotos funkcijos** |  |  |
| 5.1 | Darbo užmokestis | 327 | 327 |
| 5.2 | Sodra | 102 | 102 |
| 5.3 | Kitos prekės | 31 | 31 |
| 5.4 | Kitos paslaugos | 30 | 30 |
|  | **Iš viso:** | **490** | **490** |

 7.1. 1-am mokinio krepšelio vaikui tenka 810,00 Eur.

7.2. Mokesčio lengvata 50 % taikyta 45 lopšelio-darželio vaikams, nemokamas maitinimas skirtas 1 priešmokyklinio ugdymo grupės vaikui.

**VIII SKYRIUS**

**UGDYMOSI APLINKOS IR SĄLYGŲ GERINIMAS**

**8.1. Materialinės bazės turtinimas.**

2016 m. buvo turtinamos ugdomosios erdvės, skirtos vaikų meninės, pažinimo, socialinės, sveikatos kompetencijų ugdymui. Iš mokinio krepšelio, savivaldybės biudžeto lėšų ir specialiosios programos lėšų įsigyta:

* Didaktinės priemonės ugdomajai veiklai, žaislai, žaidimai (930,76 Eur);
* Kompleksas vaikų fiziniam ugdymui (820,00 Eur);
* Perforuoti stelažai virtuvei (588,06 Eur);
* Techninės priemonės (kompiuteriai, spausdintuvai (568,99 Eur);
* Vaikiški baldai (1340,71 Eur).

Iš Lietuvos futbolo federacijos paramos futbolui fondo buvo skirta parama dirbtinei futbolo dangai įsigyti, kurios vertė 510,00 Eur.

Pastoviai tvarkoma darželio teritorija, kiemo inventorius: perdažyti kiemo įrengimai, atnaujinome smėlio dėžių uždengimus, apsaugai nuo užteršimo.

Nuolat atliekamas einamasis patalpų remontas, grupės aprūpinamos reikiamu inventoriumi, valymo ir kitomis higienos priemonėmis sanitariniam stoviui užtikrinti.

**8.2. Informacinių komunikacinių technologijų bazė.**

8.2.1. Lopšelyje-darželyje „Žibutė“ kompiuterizuotos 10 darbo vietų, iš jų 9 turi prieigą prie interneto. Kompiuteriai: - kompiuterių, skirtų administravimui, skaičius – 6; - kompiuterių, esančių ugdymo patalpose (metodinis kabinetas, socialinis pedagogas), skaičius ‒ 4.

8.2.2. Įrengtos įstaigos išorės vaizdo stebėjimo kameros, priešgaisrinė apsauga.

**IX SKYRIUS**

**2017 METAIS ATLIKTI PATIKRINIMAI**

 9.1. Šilutės valstybinė maisto, veterinarijos tarnyba atliko patikrą. Trūkumų šalinimo planas pateiktas tikrinusiai tarnybai. Įvardintos problemos buvo pašalintos savo jėgomis, išskyrus:

* Ventiliacijos įrengimas nepajėgus tinkamam patalpų ventiliavimui.
* Šaldiklis pažeistas korozijos.

 Turime standartinį gartraukį ir šiuo metu galimybių pakeisti jį nėra. Šaldiklį numatome pakeisti 2017 m. II ketv.

 9.2. Nacionalinio visuomenės sveikatos centro Klaipėdos departamento Šilutės skyriaus patikros metu pažeidimų nenustatyta.

**X SKYRIUS**

**ĮSTAIGOS PAGRINDINĖS PROBLEMOS IR PAGEIDAVIMAI**

 Reikalingas lauko sienų šiltinimas (vaikų grupėse,  esančiose galinėse pastato dalyse, sunku pasiekti reikiamą temperatūrą pagal HN 75:2010  reikalavimus). Atlikus pastato išorės renovaciją, būtų taupiau panaudojami energetiniai resursai.

 Darželio teritorijos aptvėrimas neatitinka Higienos normos reikalavimų, neužtikrina vaikų saugumo. Nepatenkinama įvažiavimo į įstaigą ir lauko aikštynų danga. Seni bei nusidėvėję kiemo įrengimai, neatitinkantys Higienos normų. Nėra tinkamo sporto aikštyno.

 Trūksta naujos kompiuterinės įrangos.

 Reikia keisti susidėvėjusią šildymo sistemą ir elektros instaliaciją.

 **Reikalinga:** lėšos tvoros įsigijimui (teritorijai aptverti) ir pastatymui, dviejų laiptinių turėklams, energetinei, pastato apšiltinimo ir vidaus šildymo sistemos, rekonstrukcijai, bei elektros instaliacijos sistemai atnaujinti ir įstaigos patalpų (virtuvės, koridoriaus, socialinio pedagogo kabineto) einamajam remontui.

Direktorė Raimonda Jaruškevičienė